**ANSIOMERKKISÄÄNNÖT**

Suomen Pöytätennisliitolla on kolme eri tasoista ansiomerkkiä, joita voidaan myöntää anomuksesta liittohallituksen päätöksellä seuraavin perustein:

**Pronssinen ansiomerkki** voidaan myöntää henkilölle, joka on ansiokkaasti toiminut paikallisen pöytätenniksen hyväksi.

**Hopeinen ansiomerkki** voidaan myöntää henkilölle, joka on ansiokkaasti toiminut maamme pöytätenniksen hyväksi joko seura- tai liittotasolla.

**Kultainen ansiomerkki** voidaan myöntää henkilölle, joka on erittäin ansiokkaasti toiminut maamme pöytätenniksen hyväksi liitto- ja tai kansainvälisellä tasolla.

**Kultainen plaketti** voidaan myöntää henkilölle, joka on erityisen ansiokkaasti toiminut maamme pöytätenniksen hyväksi liitto- tai kansainvälisellä tasolla.

Ansiomerkit myönnetään järjestyksessä pronssisesta alkaen. Järjestyksestä voidaan poiketa erityisistä syistä hallituksen päätöksellä.

Ansiomerkit ja plaketti ovat maksullisia ja hinnat löytyvät pöytätennisliiton sivuilta ([www.sptl.fi](http://www.sptl.fi)) kohdasta liiton perimät maksut.

Ansiomerkit anotaan kirjallisesti liitosta saatavalla lomakkeella ja anomus osoitetaan Suomen Pöytätennisliiton hallitukselle.

Säännöt vahvistettu liiton hallituksen kokouksessa 27.8.2002.